War memes tro e oa dedennet bras Lady Mond gant ar sevenadur. Goulenn a reas digant Camille Le Mercier dErm treiñ les Quatres fils Aymon e brezhoneg  (Buez ar Pevar Mab Emon). Er bloavezhioù 30 e tigemeras gourenerien deuet a vro Gerne-veur en he chastell e Koad an Noz. Asambles gant he breur hag un nebeut tud all, e oa hi e penn ar FALSAB (Fédération des Amis des Luttes et Sports Athlétiques Bretons). Darempredoù he devoa choazh Lady Mond gant luskad difenn sevenadur Breizh (gant Taldir-Jaffrenoù da skouer) hag anvet eo bet da varzhez a enor e Gorsedd Breizh. Degemer a reas ar varzhed en he chastell e 1937.